– Stig Hammersland var en veldig viktig person for mange elever. Vi føler at vi skylder ham dette, sier Isak Jenssen Østrem.

To ganger i uken

18-åringen er elevrådsleder ved Sandsli videregående skole, der Stig Hammersland var elevinspektør.

Torsdag døde den 54 år gamle mannen mens han var på opp på sin 83. topptur for året på Gullfjellet.

Tirsdag arrangerer Østrem og kameratene en minnetur for alle som vil opp på Gullfjellet.

Det oppfordres til å ta med lys og blomster som man skal legge igjen der oppe.

Til nå har 132 meldt seg på via Facebook, der arrangementet har tittelen «Topptur til Gullfjellet til minne om Stig Hammersland».

311 har markert at de er interessert og 272 har delt arrangementet på sine tidslinjer, i skrivende stund.

– Vi er positivt overrasket over all interessen. Vi er veldig spent, og håper vi blir i alle fall 60–70 personer som legger i vei, sier Østrem.

Nå målet

Men elevene lar det ikke være med det. Søndag startet de på sin første tur opp til Gullfjellet.

YNDLINGSFJELL: UIngen tvil om at Gullfjellet var et at Stig Hammersland favorittfjell. Han var på vei opp for 85. gang i år da han døde. Foto: PRIVAT

– Vi skal gå to ganger i uken fremover, helt til vi har nådd målet for Stig, sier Isak Østrem.

Sammen med seg hadde han Tobias Brage Furnes, Kristoffer Hansen og Erlend Vingen Fykse, alle er 18 år.

Hammersland har jobbet på Sandsli siden skolen åpnet i 1994.

54-åringen var en svært populær lærer.

– Han var veldig viktig for at skolen hadde så godt miljø. Han brydde seg om folk, nå viser vi at vi brydde oss om ham, sier Østrem.

Hammersland hadde sitt virke langt utover Sandsli. Han satt i bystyret for Arbeiderpartiet, og var leder i idrettslaget Gneist.

På siden hans på Facebook kan man lese en lang liste gripende hilsener fra både ungdom, eldre, kjente og ukjente mennesker i byen vår.

Stig Hammersland Stig Hammersland

Født 23. mars 1962.

Elevinspektør ved Sandsli videregående skole.

Bystyrerepresentant for Ap.

Utdannet kokk.

Leder i Gneist idrettslag.

BA beklager at vi skrev feil navn på avdødes kone i denne artikkelen.